Det er blandt andet de handicappede og forældre med barnevogne, der får glæde af de nye parkeringsregler i kommunen.

Som noget nyt er det ikke længere tilladt at standse eller parkere med det ene hjulpar på fortovet. Forbuddet gælder også på torvepladser og i midterrabatter og helleanlæg. De nye regler skal gøre det lettere for kørestolsbrugere at komme rundt i byen, og gangbesværede, børn, ældre, forældre med barnevogne og personer med bagage skulle også gerne opleve, at det bliver lettere at bevæge sig rundt på gader og stræder. Lastbiler og busser må heller ikke længere parkere i byerne. Fremover må erhvervskøretøjer, busser, påhængs- og sættevogne kun parkere i erhvervsområder eller på særligt afmærkede pladser. De nye parkeringsregler bliver håndhævet fra den 1. august 2008.